ഷംല ഹംസ

ഒരു ഇന്ത്യൻ ചലച്ചിത്ര നടിയും മുൻ റേഡിയോ ജോക്കിയും ഗാനരചയിതാവുമാണ് ഷംല ഹംസ. ഫെമിനിച്ചി ഫാത്തിമ എന്ന മലയാള സിനിമയിലെ വേഷം അവർക്ക് മികച്ച നടിയ്ക്കുള്ള 2025 ലെ കേരള സംസ്ഥാന ചലച്ചിത്ര അവാർഡ് നേടിക്കൊടുത്തു.

 ആദ്യകാലം 
പാലക്കാട് ജില്ലയിലെ പട്ടാമ്പി താലൂക്കിലെ തൃത്താലയാണ് അവരുടെ ജന്മദേശം. 

തുടക്കത്തിൽ ഒരു റേഡിയോ ജോക്കിയും ഗാനരചയിതാവായി ജോലി ചെയ്തിരുന്ന അവർ അപ്രതീക്ഷിതമായി 1001 നുണകൾ എന്ന സിനിമയുടെ ഓഡിഷനിൽ പങ്കെടുക്കുകയും തുടർന്ന് അഭിനയത്തിലേക്ക് വഴി മാറുകയും ചെയ്തു. ഈ ചിത്രത്തിലെ വേഷം ഫെമിനിച്ചി ഫാത്തിമ എന്ന ചിത്രത്തിലേയ്ക്ക് തെരഞ്ഞെടുക്കപ്പെടാൻ കാരണമായി,  

 കരിയർ 
തമർ കെ. വി. രചനയും സംവിധാനവും നിർവഹിച്ച് 2022 ൽ പുറത്തിറങ്ങിയ '1001 നുണകൾ' എന്നചിത്രത്തിൽ സൽമ എന്ന കഥാപാത്രത്തെ അവതരിപ്പിച്ചുകൊണ്ടാണ് അവർ ചലച്ചിത്ര രംഗത്ത് അരങ്ങേറ്റം നടത്തിയത്. ചിത്രം ബോക്സ് ഓഫീസിൽ വിജയമായിരുന്നു. തുടർന്ന് നവാഗതനായ ഫാസിൽ മുഹമ്മദ് രചന, എഡിറ്റിംഗ്, സംവിധാനം എന്നിവ നിർവ്വഹിച്ച് 2024 ൽ പുറത്തിറങ്ങിയ 'ഫെമിനിച്ചി ഫാത്തിമ' എന്ന മലയാള ചിത്രത്തിൽ കുമാർ സുനിൽ, വിജി വിശ്വനാഥ് തുടങ്ങിയവർക്കൊപ്പം ഫാത്തിമ എന്ന കഥാപാത്രമായി വേഷമിട്ടു. ചിത്രത്തിൽ പുരുഷാധിപത്യപരവും മതപരവുമായ അടിച്ചമർത്തലുകൾക്കെതിരെ നിശബ്ദമായി പോരാടുന്ന ഒരു സ്ത്രീയെയാണ് അവർ അവതരിപ്പിച്ചത്. ഈ ചിത്രം ബോക്സ് ഓഫീസിൽ ഹിറ്റായിത്തീരുകയും നിരൂപക പ്രശംസയൊടൊപ്പം മികച്ച നടിക്കുള്ള 55-ാമത് കേരള സംസ്ഥാന ചലച്ചിത്ര അവാർഡുകൾ ഉൾപ്പെടെ നിരവധി അവാർഡുകൾ നേടുകയും ചെയ്തു.

 ബഹുമതികൾ 
വർഷംപുരസ്കാരംവിഭാഗംസ്വീകർത്താവ്ഫലംകുറിപ്പുകൾ202555-ാമത് കേരള സംസ്ഥാന ചലച്ചിത്ര അവാർഡുകൾമികച്ച നടിഫെമിനിച്ചി ഫാത്തിമWon

 സിനിമകൾ 
വർഷംതലക്കെട്ട്റോൾകുറിപ്പുകൾ20221001 നുണകൾസൽമഅരങ്ങേറ്റ ചിത്രം2025ഫെമിനിച്ചി ഫാത്തിമഫാത്തിമമികച്ച നടിക്കുള്ള കേരള സംസ്ഥാന ചലച്ചിത്ര അവാർഡുകൾ നേടി

 അവലംബം 

വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ